এসপ্ল্যানেডের ট্রাম ডিপোয় নীরজ পান্ডের ‘খাকি: দ্য বেঙ্গল চ্যাপ্টার’ টিম

কলকাতা: কলকাতা ট্রাম এর ভাগ্য এখনো ঝুলে রয়েছে সুপ্রিম কোর্টে। কলকাতার ট্রাম তিলোত্তমার ঐতিহ্য। আজ বুধবার কলকাতার সেই ঐতিহ্যপূর্ণ ট্রাম পরিদর্শন ‘খাকি: দ্য বেঙ্গল চ্যাপ্টার'(Khakee: The Bengal Chapter) ওয়েব সিরিজের দল।

নীরজ পান্ডে(Neeraj pande) প্রযোজিত ও দেবাত্মা মন্ডল-তুষার কান্তি রায় পরিচালিত ওয়েব সিরিজের(Web Series) অভিনেতারা এদিন কলকাতার এসপ্ল্যানেড ট্রাম ডিপোতে চিত্রগ্রাহকদের সামনে উপস্থিত হয়েছিলেন।

এই সিরিজে এক ঝাঁক টলিউড তারকা কাজ করেছেন। যাদের মধ্যে প্রসেনজিৎ চট্টোপাধ্যায়(Prasenjit Chatterjee), জিৎ(Jeet), শাশ্বত চট্টোপাধ্যায়(Saswara Chatterjee) এদিন কলকাতার ঐতিহ্যপূর্ণ ট্রামের সামনে ফটোসেশন করলেন।

এছাড়াও এদিন কলকাতার ট্রামকে সাক্ষী রেখে অনুষ্ঠানে উপস্থিত ছিলেন সিরিজের অন্যতম অভিনেত্রী চিত্রাঙ্গদা সিং(Chitrangada Singh), আদিল জাফর খান(Adil Zafar Khan) ও অন্যান্যরা।

গাড়ি থেকে প্রথম নামলেন অভিনেতা শাশ্বত চট্টোপাধ্যায়। চিত্র সাংবাদিক এবং উৎসাহী অনুরাগীদের ভিড়ের চাপে একমাত্র ‘বব বিশ্বাস'(Bob Biswas) শাশ্বতকেই ট্রামের দরজায় দাঁড়িয়ে পাপারাৎজিদের ক্যামেরার সামনে পোজ দিতে দেখা গেল।

আরও পড়ুন:নেই কোনও পুরুষ, হিমাচলে ‘নজরবন্দি’ ঋতুপর্ণা!

এসপ্ল্যানেড এর মতন খোলা জায়গায় প্রচন্ড ভিড়ে বাকি শিল্পীদের ট্রাম ওঠার সুযোগ হয়নি। সামনে দাঁড় করিয়েই চিত্র সাংবাদিকরা ছবি তুলতে পেরেছেন।

প্রসঙ্গত, আগামী ২০ মার্চ ‘নেটফ্লিক্স'(Netflix) এ সিরিজটি মুক্তি পাবে। লাল শাড়িতে চিত্রাঙ্গদা সিং সবার নজর কেড়েছিলেন। জিন্সের সঙ্গে সাদা শার্ট পড়েছিলেন শাশ্বত। জিৎ করেছিলেন খয়েরি রংয়ের শর্ট। প্রসেনজিৎ চট্টোপাধ্যায় পরেছিলেন স্কাইব্লু রঙের চাইনিজ শর্ট কুর্তা। জামাই আঁকা ছিল কলকাতার টানা রিকশার ছবি।নীরজ পান্ডের এই ওয়েব সিরিজে প্রসেনজিৎ চট্টোপাধ্যায় এবং জিৎকে প্রথমবারের মতো একসঙ্গে পর্যায়ে দেখা যাবে।

এই সিরিজে কলকাতার রাজনীতি এবং গ্যাংস্টার রাজত্বের কথা উঠে আসবে।
হাওড়া ব্রিজ থেকে শুরু করে শহর কলকাতার নানান ঝলক ক্যামেরায় দেখা যাবে কার্তুজ থেকে বন্দুক সহ নানান অস্ত্রশস্ত্রের আনাগোনার মাঝে। পর্দায় উঠে আসবে একের পর খুন, ঝরবে রক্ত। আর সেখানেই পুলিশের পোশাকে দেখা যাবে জিৎ আর রাজনীতিবিদ সেজে হাত নাড়াবেন প্রসেনজিৎ। শোনা যাবে কৈলাশ খেরের গান ‘এক উর রং ভি দেখিয়ে ইয়ে বাঙাল কা..’

লেখা ও ছবি: অরণ্য সেন